Барање 14-3200/1

1. Дали Министерството за труд и социјална политика во календарската 2023 година има програма за покривање на трошоците за ДНК анализа за лицата без документи за да се утврди нивното потекло и сродство за запишување во Матична книга на родени.

Согласно стратешкиот план на Министерството за труд и социјална политика за 2023, за Одделението за имплементација на Стратегијата за инклузија на Ромите 2022-2030 се планирани активности за реализација на ДНК анализа за 20 лица Роми неевидентирани во матична книга на родени кои се идентификувани на терен во рамките на спроведување на Законот за неевидентирани лица во матична книга на родени.

Законот за неевидентирани лица во матичната книга на родени e донесен во февруари 2020 година е афирмативна акција за решение за неевидентираните лица затоа што им дава пристап до права од здравствена заштита, социјална заштита, образование и вработување.